Siwerts jobbet for å få jernbanen, Valdresbanen, til å passere Tonsåsen og fikk også til i 1902 at Tonsåsen fikk egen stasjon, Tonsåsen stasjon. Dette var Etnedals eneste togstasjon. Tonsåsen stasjon ble nedlagt i 1988. 1. juni 1882 ble det åpnet sommertelegrafstasjon på Tonsåsen Sanatorium. 3 år senere gikk den over til å være helårsstasjon. I 1886 ble Tonsåsen Sanatorium fast telefonstasjon. Det vil si at Valdreslinjen var en telegraf-linje med telefoner i stedet for telegrafapparater.